Kattilajärvi (Espoo)

Kattilajärvi () on kirkasvetinen järvi Nuuksion järviylängöllä pohjoisessa Espoossa. Virallisen kaupunginosajaon mukaan se sijaitsee etelä- ja keskiosiltaan Nuuksiossa, pohjoisosiltaan Velskolassa.

Kattilajärvi jakautuu läntiseen selkään ja itäiseen selkään, joita erottaa pohjoiseen työntyvä Kattilaniemi. Niemellä sijaitsee leirikeskus. Kattilajärven länsipuolella sijaitsee Urja ja itäpuolella Velskolan Pitkäjärvi. Pohjoispuolella sijaitsee Vääräjärvi, jota erottaa Kattilajärvestä alle sadan metrin levyinen kannas.

Kattilajärvi-nimisiä järviä on Suomessa kaikkiaan kymmenkunta.

Lähteet 

Espoon järvet
Vantaanjoen vesistö
Nuuksio
Velskola